Vedtægter for Sportsrideklubben Vallensbæk.

§ 1.

Navn Klubbens navn er Sportsrideklubben Vallensbæk (SIV), og klubbens hjemsted er Vallensbæk Kommune.

Sportsrideklubben Vallensbæk er medlem af DRF under DIF, hvorfor klubben og hvert enkelt medlem er forpligtet til at rette sig efter de 2 nævnte forbunds love, reglementer og bestemmelser, herunder de af de pågældende forbund fastsatte voldgiftsbestemmelser.

§ 2.

Formål Klubbens formål er at fremme interessen for ridesport gennem afholdelse af ridekonkurrencer af forskellig art, samt arbejde for kendskabet til heste og alt vedrørende hestens brug og pleje samt, ikke mindst fremme det sociale samvær mellem medlemmerne.

.

§ 3.

Medlemmer I Klubben kan optages medlemmer i en af følgende kategorier mod et kontingent, der fastsættes hvert år på generalforsamlingen:

Aktive:

Seniormedlemmer (25 år+)

Ungdomsmedlemmer (19-24 år)

Juniormedlemmer (0-18 år) Ryttere er juniorer indtil udgangen af det kalenderår, hvori de fylder 18 år.

Ridecenterets skoleryttere, som alene rider på rideskolen til speciel pris. (prisen for passive medlemmer)

Passive:

Ikke aktive ryttere i SIV. Disse har adgang til at deltage i SIV’s arrangementer, har stemmeret og er valgbare til bestyrelsen**,** men er uden ret til at deltage i ridesportslige aktiviteter.

Medlemskab er gældende fra datoen for bestyrelsens godkendelse af skriftlig indmeldelse. Se dog § 5. Kontingentet fastsættes af generalforsamlingen og betales 1 gang årligt i april. Er kontingentet ikke betalt senest en måned efter forfaldsdagen, slettes vedkommende som medlem, og genoptagelse i klubben kan kun ske efter betaling af restancen.

Klubbens bestyrelse kan stille forslag til generalforsamlingen om udnævnelse af æresmedlemmer.

Generalforsamlingen kan forlange skriftlig afstemning om bestyrelsens forslag herom. Forslag om

udnævnelse af æresmedlemmer kan ikke diskuteres på generalforsamlingen.

Æresmedlemmer er kontingentfrie.

Udmeldelse skal ske skriftligt til klubbens bestyrelse med mindst 1 måneds varsel til 1. marts. Se endvidere § 5.

**§ 4.**

**General**

forsamling Klubbens højeste myndighed er generalforsamlingen. Bestyrelsen indkalder til den ordinære

generalforsamling, som normalt holdes inden udgangen af marts, via opslag på Ridecenteret samt på klubbens hjemmeside. Tid og sted for generalforsamlingen skal sammen med forslag, der ønskes behandlet på generalforsamlingen, skriftligt meddeles klubbens medlemmer mindst 14 dage forud for generalforsamlingens afholdelse. Forslag, der ønskes behandlet på generalforsamlingen, skal være bestyrelsen i hænde senest 1. februar.

Dagsordenen for den ordinære generalforsamling skal som minimum indeholde følgende punkter:

1. Valg af dirigent

2. Formalier: godkendelse af dagsorden, valg af referent, valg af stemmeudvalg

3. Formanden aflægger bestyrelsens beretning og godkendelse af denne

4. Kassererens aflæggelse af regnskab og godkendelse af dette

5. Indkomne forslag

6. Fastsættelse af kontingent

7. Valg af formand eller kasserer

8. Valg af øvrig bestyrelse:

a. Det antal bestyrelsesmedlemmer, der er på valg for 2. år.

b. Evt. ekstra valg, hvis nogen skulle være gået af i utide

9. Valg af 1-2 suppleanter

10. Evt. valg af juniorrepræsentant(er) (kun juniorer har stemmeret)

11. Nedsættelse af udvalg og valg til disse

12. Valg af 1 revisor samt revisor suppleant

13. Eventuelt

Ekstraordinær generalforsamling kan indkaldes med mindst 7 dages varsel, når bestyrelsen anser det for nødvendigt, eller når mindst 25 aktive eller passive seniormedlemmer indgiver begæring herom med meddelelse af dagsorden. Ekstraordinær generalforsamling skal afholdes inden 14 dage efter begæringen modtages. Kontingentrestance medfører tab af adgangsret til generalforsamlingen.

Ansatte på Vallensbæk Ridecenter kan ikke vælges til Sportsrideklubben i Vallensbæks bestyrelse.

§ 5.

Medlemmer Aktive og passive ungdoms- og seniormedlemmer, som har betalt kontingent, og som har været medlem af klubben i mindst 3 måneder, er valgbare og har fuld stemmeret. Juniormedlemmer, som har betalt kontingent, og som

har været medlem af klubben i mindst 3 måneder, vælger juniorrepræsentanter til bestyrelsen og har derudover kun stemmeret i sportslige anliggender.

Æresmedlemmer er valgbare og har fuld stemmeret.

På generalforsamlingen kan stemmes ved personligt fremmøde. Dog kan ethvert medlem medbringe max. 1 fuldmagt fra lige artet medlem.

Generalforsamlingen træffer beslutninger ved simpelt stemmeflertal. Ved stemmelighed er forslag forkastede.

Afstemning foregår ved håndsoprækning. Bestyrelsen eller mindst 3 stemmeberettigede medlemmer kan dog forlange hemmelig afstemning. Der foretages dog altid skriftlig afstemning ved personvalg.

Til ændring af klubbens love, ved forslag om udnævnelse af æresmedlemmer, eksklusion af medlemmer eller genoptagelse af udelukkede medlemmer kræves mindst 2/3 af de afgivne stemmer. Se endvidere § 9.

§ 6

Bestyrelsen Klubbens anliggender varetages af en bestyrelse på 5 eller 7medlemmer, som vælges på generalforsamlingen for 2 år ad gangen. Hvert år er to/tre eller tre/fire bestyrelsesmedlemmer, heriblandt formanden eller kassereren på valg.

Til bestyrelsen vælges på generalforsamlingen 1-2 suppleanter, som i tilfælde af frafald kan tiltræde i det pågældende bestyrelsesmedlems plads indtil førstkommende generalforsamling.

Formanden er på valg i ulige år, og kassereren er på valg i lige år.

Til bestyrelsen vælges efter behov 1 eller 2 juniorrepræsentant(er) for 1 år ad gangen.

Udover formanden og kassereren, som vælges på generalforsamlingen, konstituerer bestyrelsen sig selv, bl.a. med næstformand og sekretær.

Næstformanden træder ved formandens forfald i dennes sted til næstekommende generalforsamling, hvor ny formand vælges til den resterende periode.

Klubben tegnes af formand og kasserer, eller en af disse sammen med 2 af de øvrige bestyrelsesmedlemmer.

Udvalg Foruden ovennævnte vælger generalforsamlingen efter behov et antal udvalg hver på mindst 3 medlemmer, for eksempel:

Dressurudvalg

Springudvalg

Aktivitetsudvalg

Sponsorudvalg

Juniorudvalg.

Indstillingen til de enkelte udvalg skal så vidt muligt ske fra og af de medlemmer, der tilhører det

pågældende interesseområde.

I tilfælde af forfald supplerer det pågældende udvalg sig selv.

Samtlige udvalgsmedlemmer vælges for 1 år.

Genvalg kan finde sted.

§ 7

Bestyrelsen sammentræder på forlangende af 1 bestyrelsesmedlem, herunder juniorrepræsentanten. Alle bestyrelsesbeslutninger træffes ved almindelig stemmeflertal. Ved stemmelighed er formandens stemme afgørende. Juniorrepræsentanten har alene stemmeret i sportslige anliggender. I tilfælde af tvivlsspørgsmål om en sag kan karakteriseres som sportslig anliggende, afgøres dette af bestyrelsen.

Bestyrelsen er beslutningsdygtig, når mindst 3 stemmeberettigede medlemmer, heriblandt formanden eller næstformanden, deltager i beslutningen. Næstformanden træder ved formandens forfald i dennes sted. Sekretæren fører protokol over forhandlinger og beslutninger på bestyrelsesmøder. Protokollen fremlægges til godkendelse på nærmest følgende bestyrelsesmøde og underskrives af bestyrelsesmedlemmerne. Referat af bestyrelsesmøder lægges på klubbens hjemmeside inden for rimelig tid.

§ 8

Bestyrelsen disponerer over klubbens midler til klubbens formål og træffer alle bestemmelser vedrørende denne virksomhed. Klubbens regnskab afsluttes 31. december og skal herefter revideres såvel talmæssigt som kritisk af den valgte revisor, inden regnskabet forelægges den ordinære generalforsamling til godkendelse. Revisor og suppleant vælges på generalforsamlingen for 1 år ad gangen. Genvalg kan finde sted.

Klubbens medlemmer og dennes bestyrelse hæfter ikke for klubbens gæld eller andre forpligtelser.

§ 9 A.

Karantæne / Bestyrelsen kan meddele karantæne af nærmere fastsat omfang, dog max. 2 måneder, til et

udelukkelse medlem, der gør sig skyldig i usportslig optræden , eller på anden måde opfører sig til skade for klubben. For at denne beslutning skal være gyldig kræves, at mere end halvdelen af samtlige bestyrelsesmedlemmer stemmer for karantænen.

Medlemmet skal have adgang til at udtale sig over for bestyrelsen, inden afstemning finder sted.

Denne afgørelse kan indbringes for DRFs distriktets forretningsudvalg inden 8 dage.

Forretningsudvalgets afgørelse er inappellabel. Et evt. forretningsudvalgsmedlem fra den pågældende klub er inhabil.

§ 9 B.

I særlige tilfælde kan bestyrelsen indstille til generalforsamlingen, at et medlem udelukkes fra klubben i et nærmere angivet tidsrum over 2 måneder. På general-

forsamling afgøres sagen ved skriftlig afstemning, og for vedtagelsen kræves et flertal på 2/3 af de afgivne stemmer (blanke stemmer tæller som afgivne).

Medlemmet har krav på at være til stede og forsvare sig. Generalforsamlingens bestemmelse om udelukkelse kan af medlemmet indbringes for Dansk Ride Forbunds Ordens- og Amatørudvalg

inden 4 uger.

§ 9C.

I det af §9B omhandlende tilfælde kan generalforsamlingen ligeledes ved skriftlig afstemning, og med et flertal på 2/3 af de afgivne stemmer, afgøre, at sagen via hovedbestyrelsen indbringes for Dansk Ride Forbunds Ordens- og Amatørudvalg til afgørelse af, om der tillige skal ske udelukkelse fra andre rideklubber eller evt. indstilles til Danmarks Idræts-Forbund, at vedkommende udelukkes fra andre specialforbund under Danmarks Idræts-Forbund (eksklusion).

Der betales fuldt kontingent i karantæne-perioden og medlemmet må ikke deltage i klubbens aktiviteter. Karantænen kan medføre bortvisning fra klubbens områder.

For § 9B og 9C gælder, at kontingent for indeværende periode skal betales.

§ 10.

Opløsning Beslutning om klubbens opløsning skal træffes af to generalforsamlinger, hvoraf den ene skal være ordinær.

Der skal være mindst 14 dage mellem generalforsamlingerne. Herudover skal ¾ af de afgivne stemmer ved den første generalforsamling være FOR klubbens opløsning. Når generalforsamlingen har besluttet klubbens opløsning, træffer generalforsamlingen beslutning om afvikling af klubbens aktiver, der skal tilfalde Dansk Rideforbunds (DRF) Distrikt 1.

**§ 11.**

Nærværende vedtægter blev vedtaget på generalforsamlingen den 28. juli 1989. Revideret på ekstraordinær generalforsamling den 7. juli 1994. Revideret på ordinær generalforsamling den 20. marts 2001. Revideret på ordinær generalforsamling den 17. marts 2005. Revideret på ordinær generalforsamling den 27. marts 2008. Revideret på generalforsamlingen den 24. marts 2011. Revideret på ordinær generalforsamling den 27.marts 2012. Revideret på ordinær generalforsamling den 28. februar 2013. Revideret på ordinær generalforsamling den 21.april 2016